**2. Условия за кандидатстване**

2.1. В проекта могат да участват творби на български автори в областите: живопис, скулптура, графика, арт колаж, съвременни форми на декоративни изкуства.

2.2. Всеки автор може да участва с не повече от две творби.

2.3. Всички творби, участващи в конкурса, трябва да са нови и да не са показвани публично преди предаването им на БНР.

2.4. творбите трябва да имат следните параметри:

2.4.1. за живопис – до 120/120 см;

2.4.2. за скулптура – до 1 куб. м.;

2.4.3. за графика – до 100/100 см.;

2.4.4. за арт колаж – до 1 куб.м;

2.4.5. за съвременни форми и декоративни изкуства – до 1 куб.м..

2.5. творбите се подават в срок до 30.09.2014 на адрес: Българско национално радио, гр. София 1040, бул. „Драган Цанков“ № 4, за „Информационен продуцентски център“, тел. 02/866 66 08 и 02/93 36 496.

2.6. транспортирането на творбите до БНР и обратно е за сметка на автора.

2.7. рискът от увреждане и погиване на творбите се поема от БНР от момента на приемане на творбите до момента на тяхното предаване на автора или куриер, което се удостоверява с писмен протокол или товарителница.

2.8. при подаването на творбите за участие в конкурса, авторите декларират авторството си върху подадените творби, отстъпват безвъзмездно на БНР правото да показва публично съответната творба или творби за срок до 28.02.2014 г. и се съгласяват да прехвърлят безвъзмездно собствеността върху творбите на БНР, в случай, че творбите им бъдат наградени.

2.9. за обстоятелствата по т. 2.8. авторите подписват декларация по образец, предоставен от БНР, която се предоставя заедно с творбата.